የህዝብ ተወካዮች ምክርቤት በሕገመንግሥቱ ድንጋጌ መሠረት የዘንድሮ ሥራውን ሰኔ 30 ቀን 2008 ዓ.ም አብቅቶ ለዕረፍት ተበትኗል። ነገር ግን በም/ቤቱ የአባላት የሥነምግባር ደንብ አንቀጽ 15 መሠረት የም/ቤቱ አባላት በዕረፍት ላይ እያለ የም/ቤቱን ውሳኔ የሚሹ አስቸኳይ ጉዳዮች ሲያጋጥሙ አስቸኳይ ስብሰባ ሊጠራ እንደሚችል በደነገገው መሠረት ትላንት ም/ቤቱ ተሰብስቦ ካሳለፋቸው ውሳኔዎች መካከል የፌዴራል ገቢ ግብር አዋጅ አንዱ ሆኗል። አዋጁ በተለይ ከመቀጠር ከሚገኝ ገቢ ላይ የተጣለውን ምጣኔ በማሻሻል ከያዝነው ሐምሌ ወር ጀምሮ ተግባራዊ እንዲሆን ያስችላል ተብሎ ይጠበቃል። ከመቀጠር የሚገኝ ገቢ ወይንም ደመወዝን በተመለከተ የአዋጁን ድንጋጌ የሚከተለውን አስቀምጧል።
